钦定古今图书集成/理学汇编/文学典/第199卷 > 《题李白诗草后》前人
## 钦定古今图书集成/理学汇编/文学典/第199卷 > 《题李白诗草后》前人

余评李白诗，如黄帝张乐于洞庭之野，无首无尾，不
主故常，非木工椠人所可拟议。吾友黄介读《李杜优
劣论》曰：“论文政不当如此。”余以为知言。及观其槁书，
大类其诗，弥使人远想慨然，日在开元、至德间，不以
能书传。今其行草殊不减古人，盖所谓不烦绳削而
自合者欤！